Общинска избирателна комисия Добричка

ПРОТОКОЛ  
№ 18

Днес 17.10.2023г. в град Добрич се проведе заседание на ОИК Добричка

На заседанието ПРИСЪСТВАХА:

|  |  |
| --- | --- |
| ПРЕДСЕДАТЕЛ: | Енчо Николов Стефанов |
| ЗАМ.-ПРЕДСЕДАТЕЛ: | Бранимир Димитров Вълчанов |
| ЗАМ.-ПРЕДСЕДАТЕЛ: | Йорданка Иванова Йорданова |
| ЗАМ.-ПРЕДСЕДАТЕЛ: | Семра Гюрсел Назиф-Рюстем |
| ЗАМ.-ПРЕДСЕДАТЕЛ: | Анна Георгиева Петрова |
| СЕКРЕТАР: | Руслава Ганчева Гаврилова |
|  |  |
|  | Виолета Георгиева Драгнева |
|  | Косена Димитрова Костова |
|  | Йонко Николов Станчев |
|  | Ина Иванова Джендова |

Отсъстват: Петър Иванов Петров

Заседанието беше открито в 17:30 часа и председателствано от Председателя на ОИК - Добричка, Енчо Стефанов.

1. Входящата и изходяща кореспонденция.
2. Промени в състава на СИК на партия „Движение за права и свободи - ДПС“ в Община Добричка при произвеждане на изборите за общински съветници и за кметове на 29 октомври 2023г.
3. Обучение на СИК/ПСИК на територията на община Добричка за изборите за общински съветници и за кметове на 29 октомври 2023 г.
4. Жалба, подадена от Пламен Димов Тодоров – упълномощен представител на партия „ГЕРБ“ във връзка с неправомерно поставяне на агитационни материали.
5. Разни.

След проведените обсъждания и разисквания и поради липса на постъпили предложения за допълнение и/или изменение на проекта за дневен ред, същият беше подложен на гласуване:

Гласували: 10 членове на ОИК

за: Енчо Николов Стефанов,Бранимир Димитров Вълчанов, Йорданка Иванова Йорданова, Семра Гюрсел Назиф-Рюстем, Анна Георгиева Петрова, Руслава Ганчева Гаврилова, Виолета Георгиева Драгнева, Косена Димитрова Костова, Йонко Николов Станчев, Ина Иванова Джендова

против: няма

**По точка първа от дневния ред :**

Входящата кореспонденция бе докладвана от Йорданка Иванова Йорданова.

**По точка втора от дневния ред :**

Председателят на ОИК Добричка Енчо Стефанов предложи разглеждане на проект за решение относно промени в състава на СИК на партия „Движение за права и свободи - ДПС“ в Община Добричка при произвеждане на изборите за общински съветници и за кметове на 29 октомври 2023г.

В ОИК Добричка е постъпило предложение с вх. №136-МИ/17.10.2023г. от Берол Ахмед Али, упълномощен представител на партия „Движение за права и свободи - ДПС“ за промяна в състава на СИК в Община Добричка.

Предвид изложеното и на основание чл.87, ал.1, т.5 от Изборния кодекс, Общинска избирателна комисия Добричка,

**РЕШИ:**

**Заменя** членове от състава на партия „Движение за права и свободи - ДПС“ в посочените в предложението секционни избирателни комисии в Община Добричка, както следва:

**А. На мястото на:**

|  |  |  |  |
| --- | --- | --- | --- |
| **СИК №** | **Длъжност** | **Име, презиме и фамилия** | **Партия** |
| 081500033 | секретар | Али Мехмед Рюстемов | ДПС |
| 081500066 | Зам.-председател | Еленка Георгиева Кирчева | ДПС |

**Б. Да се назначи:**

|  |  |  |  |
| --- | --- | --- | --- |
| **СИК №** | **Длъжност** | **Име, презиме и фамилия** | **Партия** |
| 081500033 | секретар | Сабри Сали Акиф | ДПС |
| 081500066 | Зам.-председател | Сали Демир Сали | ДПС |

Решението на ОИК-Добричка може да бъде оспорено пред ЦИК в тридневен срок по реда на чл.88, ал.1 ИК.

След проведените обсъждания и разисквания и поради липса на постъпили предложения за допълнение и/или изменение на проекта за решение беше подложен на гласуване:

Гласували: 10 членове на ОИК

за: Енчо Николов Стефанов,Бранимир Димитров Вълчанов, Йорданка Иванова Йорданова, Семра Гюрсел Назиф-Рюстем, Анна Георгиева Петрова, Руслава Ганчева Гаврилова, Виолета Георгиева Драгнева, Косена Димитрова Костова, Йонко Николов Станчев, Ина Иванова Джендова

против: няма

**По точка трета от дневния ред :**

Председателят на ОИК Добричка Енчо Стефанов предложи разглеждане на проект за решение относно обучение на СИК/ПСИК на територията на община Добричка за изборите за общински съветници и за кметове на 29 октомври 2023 г.

С  оглед необходимостта от извършване на обучение на членовете на СИК и секциите за гласуване с подвижна избирателна кутия, при спазване на Указания за провеждане на изборите за общински съветници и за кметове на 29 октомври 2023г., както и на основание чл. 87, ал. 1, т. 4 от Изборния кодекс и Решение № 1954-МИ/03.08.2023г. на ЦИК, Общинска избирателна комисия Добричка

**РЕШИ:**

1. Приема график за обучения на СИК/ПСИК в Община Добричка, както следва:

|  |  |  |
| --- | --- | --- |
| **Дата** | **№ на СИК/ПСИК** | **Час и Място на провеждане** |
| **21.10.2023г.**  **(събота)** | от СИК № **081500001**  до СИК № **081500067**, включително  ПСИК 1 – **081500068**  ПСИК 2 – **081500069** | **09:00 – 11:00 часа**  Концертна зала „Добрич“ (Органова зала) |

1. За участие в обучението на СИК/ПСИК от ОИК Добричка се изплаща допълнително възнаграждение в размер по 40,00 лева на всеки участвал в обучението.

Решението подлежи на обжалване пред ЦИК, чрез Общинска избирателна комисия Добрич, в тридневен срок от обявяването му, по реда на чл. 88, ал. 1 от ИК.

След проведените обсъждания и разисквания и поради липса на постъпили предложения за допълнение и/или изменение на проекта за решение беше подложен на гласуване:

Гласували: 10 членове на ОИК

за: Енчо Николов Стефанов,Бранимир Димитров Вълчанов, Йорданка Иванова Йорданова, Семра Гюрсел Назиф-Рюстем, Анна Георгиева Петрова, Руслава Ганчева Гаврилова, Виолета Георгиева Драгнева, Косена Димитрова Костова, Йонко Николов Станчев, Ина Иванова Джендова

против: няма

**По точка четвърта от дневния ред :**

Председателят на ОИК Добричка Енчо Стефанов предложи разглеждане на проект за решение относно жалба, подадена от Пламен Димов Тодоров – упълномощен представител на партия „ГЕРБ“ във връзка с неправомерно поставяне на агитационни материали

В ОИК - Добричка e постъпила жалба с вх. № 137-МИ от 17.10.2023г. в 12:40 часа от Пламен Димов Тодоров – упълномощен представител на партия „ГЕРБ“, вписана под номер 4 в Публичния регистър на жалбите и сигналите, подадени в ОИК Добричка. В същата се твърди, има „нерегламентирано разлепяне на предизборни агитационни материали от политическа партия **местна коалиция„БСП ЗА БЪЛГАРИЯ (ЗНС)”** по:

1. Указателните табели на АПИ за вход и изход в селата: Полковник Минково и Котленци.

2. На стълбове на ЕНЕРГО-ПРО в селата: Долина, Ловчанци, Победа, Плачи дол и Златия.

3. На спирка в село Методиево.

4. Дървета между селата Котленци и Полковник Свещарово.

5. Разлепени плакати в сградата на Кметство с. Поручик Гешаново“.

Към жалбата, като доказателствен материал, са приложени 12 /дванадесет/ броя снимки, изпратени на официалния имейл на ОИК – Добричка.

Съгласно чл. 183, ал. 3 от ИК агитационни материали се поставят на определени от кмета места, а на сгради, огради и витрини - с разрешението на собственика или управителя на имота, поради което членове на ОИК Добричка, приели жалбата за разглеждане, извършват служебна проверка на изложените обстоятелства за изясняване на фактическата обстановка.

При извършената проверка от членове на ОИК Добричка е установено, наличието на неправомерно поставени агитационни материали на МК „БСП ЗА БЪЛГАРИЯ (ЗНС)“ в посочените в жалбата ел.стълбове в с.Победа. В с.Методиево не е установено наличието на плакати на спирка в селото. В с.Полковник Минково е установено наличието на плакати върху указателните табели на АПИ за вход и изход на селото, по ел.стълбове и дървета в селото на МК „БСП ЗА БЪЛГАРИЯ (ЗНС)“ и на ПП“ИМА ТАКЪВ НАРОД“. В с.Котленци е установено наличието на плакати върху указателните табели на АПИ за вход и изход на селото на МК „БСП ЗА БЪЛГАРИЯ (ЗНС)“. Не е установено наличие на поставени плакати на МК“БСП ЗА БЪЛГАРИЯ (ЗНС) върху дървета между селата Котленци и Полковник Свещарово. Не е установено наличие на поставени плакати на МК“БСП ЗА БЪЛГАРИЯ (ЗНС) върху стълбове на ЕНЕРГО-ПРО в село Плачидол. В с.Долина е установено наличие на поставени плакати на МК“БСП ЗА БЪЛГАРИЯ (ЗНС)“ върху стълбове на ЕНЕРГО-ПРО. В с.Златия е установено наличие на поставени плакати на МК“БСП ЗА БЪЛГАРИЯ (ЗНС)“. В с.Ловчанци е установено наличие на поставени плакати на МК“БСП ЗА БЪЛГАРИЯ (ЗНС)“ на ел.стълбове. Не е установено наличието на разлепени плакати в сградата на кметското наместничество в с.Поручик Гешаново.

Отделно от горното при проверката са установени нерегламентирано поставени агитационни материали /плакати/ на КП “ЛЕВИЦАТА“ и ПП „ВЪЗРАЖДАНЕ“ на две спирки в с.Методиево. В с.Победа е установено нерегламентирано поставяне на агитационни материали на КП “ЛЕВИЦАТА“, ПП „ВЪЗРАЖДАНЕ“, МК „БСП ЗА БЪЛГАРИЯ (ЗНС)“, ПП „ИМА ТАКЪВ НАРОД“ и ПП „ГЕРБ“ по ел.стълбове, на нерегламентирана стена в центъра на селото. В с.Полковник Минково е установено наличието на плакати на КП „ЛЕВИЦАТА“ и МК „БСП ЗА БЪЛГАРИЯ (ЗНС)“ на каменна спирка в центъра на селото. В с.Котленци е установено наличието на плакати върху ел.стълбове в селото на МК „БСП ЗА БЪЛГАРИЯ (ЗНС)“ и на ПП „ВЪЗРАЖДАНЕ“. В с.Долина е установено наличие на поставени плакати на ПП“Движение за права и свободи – ДПС“, на ПП“ВЪЗРАЖДАНЕ“ и на КП „ЛЕВИЦАТА“ върху стълбове на ЕНЕРГО-ПРО по ел.стълбове и по дървета в селото. В с.Златия е установено наличие на поставени плакати и на ПП“ВЪЗРАЖДАНЕ“. В с.Ловчанци е установено наличие на поставени плакати на МК“БСП ЗА БЪЛГАРИЯ (ЗНС)“ и на ПП“ВЪЗРАЖДАНЕ“ на дървета в селото и на ел.стълб от ПП“ВЪЗРАЖДАНЕ“.

На основание чл.87, ал.1, т.1 и т.22 от ИК във връзка с чл.183, ал.3 и Решение №2469-МИ от 19.09.2023г на ЦИК, ОИК – Добричка:

**РЕШИ:**

1. Подадената от Пламен Димов Тодоров – упълномощен представител на партия „ГЕРБ“ жалба, постъпил с вх. № 137-МИ от 17.10.2023г. при ОИК Добричка, заведена в регистъра за жалби и сигнали с вх. №4/17.10.2023г. в 12:40 ч. е основателна по отношение на установените нарушения и неоснователна по отношение на наличие на плакати МК“БСП ЗА БЪЛГАРИЯ (ЗНС) по отношение на с.Методиево, по отношение на дървета между селата Котленци и Полковник Свещарово, по отношение на с.Плачидол и по отношение наличието на разлепени плакати в сградата на кметското наместничество в с.Поручик Гешаново.
2. **РАЗПОРЕЖДА** премахването на неправомерно залепените агитационни материали от горе описаните места по отношение на установените и констатирани при проверката от ОИК – Добричка нарушения.
3. Настоящото решение да сведе за изпълнение до Кмета на Община Добричка и до съответните Кметове на кметства/кметски наместници.
4. **НАПОМНЯ** и **УКАЗВА** на политическите партии, коалиции, местни коалиции и инициативни комитети да спазват стриктно разпоредбите на изборния кодекс и да се въздържат от разполагане на предизборни агитационни материали на нерегламентирани за това места.

Решението може да бъде на обжалвано пред ЦИК, чрез ОИК Добричка, в тридневен срок от обявяването му, по реда на чл. 88, ал. 1 от ИК.

След проведените обсъждания и разисквания и поради липса на постъпили предложения за допълнение и/или изменение на проекта за решение беше подложен на гласуване:

Гласували: 10 членове на ОИК

за: Енчо Николов Стефанов,Бранимир Димитров Вълчанов, Йорданка Иванова Йорданова, Семра Гюрсел Назиф-Рюстем, Анна Георгиева Петрова, Руслава Ганчева Гаврилова, Виолета Георгиева Драгнева, Косена Димитрова Костова, Йонко Николов Станчев, Ина Иванова Джендова

против: няма

**По точка пета от дневния ред :**

**„Разни“** се обсъдиха технически и организационни въпроси, свързани с работата и дейността на комисията.

Поради изчерпване на дневния ред закривам заседанието на Общинска избирателна комисия Добричка.

Свиквам следващото заседание на 19.10.2023г. от 17:30 часа.

(Заседанието е закрито в 17:45 часа)

ПРЕДСЕДАТЕЛ:

/Енчо Стефанов/

СЕКРЕТАР:

/Руслава Гаврилова/